== Historie ==
=== Begyndelsen (1962-1963) ===
[[Fil:Kinks Denmark Terrace Davies.jpg|thumb|left|Huset i Denmark Terrace, hvor Davies-brødrene voksede op]]
Brødrene Davies blev født i East Finchley i Nordlondon som de yngste og eneste drenge i en søskendeflok på otte.<ref name=hinman6>Hinman (2004), p. 6</ref> Deres forældre, Frederick og Annie Davies, flyttede snart familien til et hus i Denmark Terrace i den nærtliggende bydel Muswell Hill.<ref name=kitts1>Kitts (2007), p. 1-5</ref> I hjemmet var de to drenge meget optaget af musik af mange forskellige genrer strækkende sig fra music hall fra forældrenes generation til [[jazz]] og [[rock]], som deres storesøstre dyrkede.<ref name=kitts1 /> Musikken blev specielt dyrket ved fester, der blev holdt i huset mange, lange nætter, hvilket gjorde et stort indtryk på de to brødre. Thomas Kitts skriver: "Betydningen af disse fester for the Kinks (...) er påfaldende. Om det var bevidst eller ubevidst, så virkede det, som om Ray [på scenen] forsøgte at genskabe festerne fra lørdag aftnerne i sin families hus – komplet med kaos, øl og fællessang.<ref>Kitts (2007), p. 5</ref> Både Ray og hans bror Dave, der er næsten tre år yngre end ham, lærte at spille guitar, og de spillede [[skiffle]] og rock'n'roll sammen.<ref name=hinman6 />
Filosofi Kunst Musik Historie Foreninger Organisationer